Check Point tutki: Mobiilitietoturva huolettaa yrityksissä, mutta varautuminen on silti puutteellista

Edes tietoturvan ammattilaiset eivät läheskään aina ole vakuuttuneita oman yrityksensä kyvystä huolehtia mobiililaitteiden tietoturvasta.

ESPOO — Torstai, 27. huhtikuuta 2017. Tietoturvayhtiö Check Point Software Technologiesin Dimensional Research -tutkimusyrityksellä teettämän globaalin kyselyn mukaan

* 64 prosenttia yritysten tietoturva-alan ammattilaisista epäilee oman yrityksensä kykyä suojata työntekijöidensä mobiililaitteita kybermurroilta.
* Joka viidennessä yrityksessä (20 %) on tapahtunut murto puhelimelle tai tablet-laitteelle.
* Yli puolet (52 %) vastanneista uskoo, että tietovuoto on vähintään yhtä todennäköinen mobiililaitteelta kuin PC:ltä.
* Melkein joka neljäs (24 %) tietoturva-asiantuntija ei tiedä, onko kybermurtoja tapahtunut vai ei.

Melkein kaikki vastaajat (94 %) ilmoittavat uskovansa, että mobiililaitteiden kautta tapahtuvat kyberhyökkäykset tulevat yleistymään nopeasti vuoden sisällä. Silti vain 38 prosenttia kertoo yrityksensä suojanneen henkilöstön mobiililaitteet erityisellä mobiilitietoturvaratkaisulla.

Globaaliin kyselyyn vastasi 410 tietoturva-ammattilaista eri kokoisista yrityksistä. Tuloksia:

* **Yleisin mobiililaitteiden tietoturvaongelma ovat haittaohjelmat**. 58 prosenttia vastaajista kertoo, että yrityksessä on tavattu haittaohjelman mobiililaitteella. 54 prosenttia on havainnut kalastelua sähköpostiviestissä tulleiden linkkien kautta ja yhtä moni (54 %) verkkohyökkäyksiä WiFin tai muun kaapatun yhteyden kautta (man-in-the-middle). 41 prosenttia kertoo, että yrityksessä on saatu kiinni henkilötietojen anastusta tai näppäintoimintojen vakoilua mobiililaitteita.
* **Mobiilimurrot tulevat kalliiksi.** Vastaajat arvioivat mobiilimurtojen tulleen maksamaan yritykselleen yhtä paljon kuin vastaavat perinteisen tietokoneen kautta tehdyt murrot. 37 prosenttia vastaajista kertoi, että murron kustannukset olivat yli 100 00 dollaria, ja 23 prosenttia arvioi kulujen nousseen yli 500 000 dollarin.
* **Resurssien puute nähdään suurimpana paremman tietoturvan esteenä**. Puutetta on niin henkilö- kuin taloudellisistakin resursseista. Yli 60 prosenttia vastaajista syytti yrityksensä huonosta mobiilitietoturvasta resurssien puutetta. Toisaalta 62 prosentissa yrityksistä aiotaan panostaa asiaan lähiaikoina entistä enemmän.

”Kyselyn tulokset osoittavat, että tietoturvariskit ovat todellisia ja riskien toteutuminen tulee kalliiksi, mutta silti vain 38 prosentilla on käytössä kattava mobiilitietoturva. Ilman mobiililaitteita ei yrityksissä enää tultaisi toimeen. Viisainta olisikin huolehtia tietoturvasta kokonaisvaltaisella ratkaisulla, joka pysäyttää hyökkäykset ja estää tietovuodot vaikuttamatta käyttäjäkokemukseen ”, kommentoi **Michael Shaulov**, Check Pointin head of products, mobile and cloud security.

Tutkimusraportti kokonaisuudessaan:

<http://blog.checkpoint.com/wp-content/uploads/2017/04/Dimensional_Enterprise-Mobile-Security-Survey.pdf>

Check Pointin blogi aiheesta: <http://blog.checkpoint.com/2017/04/12/survey-enterprise-security-pros-doubtful-can-prevent-mobile-breaches/>

**Lisätiedot ja haastattelupyynnöt:**

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065

**Seuraa Check Pointia:**  
Twitter: <http://www.twitter.com/checkpointsw>Facebook: <https://www.facebook.com/checkpointsoftware>Blogi: [http://blog.checkpoint.com](http://blog.checkpoint.com/)YouTube: <http://www.youtube.com/user/CPGlobal>LinkedIn: <https://www.linkedin.com/company/check-point-software-technologies>

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on maailman suurin tietoverkkojen kyberturvallisuuteen keskittynyt yhtiö. Se tarjoaa alan johtavia ratkaisuja ja suojelee asiakkaitaan kyberhyökkäyksiltä vertaansa vaille olevalla haittaohjelmien ja muiden tietoturvan uhkien kiinnijäämisprosentilla. Check Pointin kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava ja intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta.